《过函关》
明代·郑岳

建都据形胜，自昔称关中。我今历崤函，险绝凌苍穹。

一夫当关守，百夫不敢攻。秦皇藉馀烈，诸侯俱景从。

汉高既灭项，高拱洛阳宫。娄敬脱挽辂，一语回天衷。

即日幸车驾，定鼎垂无穷。决机振长策，识度诚豪雄。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。